CELEX: 32022R0663
Language: lv
Date: 2022-04-21 00:00:00
Title: Komisijas Īstenošanas regula (ES) 2022/663 (2022. gada 21. aprīlis), ar ko attiecībā uz tarifa kvotas apjomu, kas noteikts augstākā labuma liellopu gaļai no Paragvajas, groza Īstenošanas regulu (ES) 2020/761

22.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 121/9
               
            
         KOMISIJAS ĪSTENOŠANAS REGULA (ES) 2022/663
         (2022. gada 21. aprīlis),
         ar ko attiecībā uz tarifa kvotas apjomu, kas noteikts augstākā labuma liellopu gaļai no Paragvajas, groza Īstenošanas regulu (ES) 2020/761
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta pirmās daļas a) punktu,
         tā kā:
         
                     (1)
                  
                  
                     Komisijas Īstenošanas regula (ES) 2020/761 (2) paredz noteikumus par lauksaimniecības produktu importa un eksporta tarifa kvotu pārvaldību, kurā izmanto importa un eksporta licenču sistēmu, un aizstāj un atceļ vairākus tiesību aktus, ar kuriem šīs kvotas ir atvērtas, un paredz īpašus noteikumus.
                  
               
                     (2)
                  
                  
                     Savienība un Lielbritānijas un Ziemeļīrijas Apvienotā Karaliste (“Apvienotā Karaliste”) pēc Apvienotās Karalistes izstāšanās no Savienības paziņoja pārējām Pasaules Tirdzniecības organizācijas (PTO) dalībvalstīm, ka to pašreizējā tirgus piekļuve tiks saglabāta, Savienības tarifa kvotas sadalot starp Savienību un Apvienoto Karalisti. Minētā sadalījuma metodika, kā arī ES-27 apjomi ir noteikti Eiropas Parlamenta un Padomes Regulā (ES) 2019/216 (3).
                  
               
                     (3)
                  
                  
                     Savienības tarifa kvotas, kas Savienības PTO sarakstā nav iekļautas, nebūtu vajadzējis sadalīt.
                  
               
                     (4)
                  
                  
                     Tomēr svaigas, dzesinātas vai saldētas augstākā labuma liellopu gaļas importa tarifa kvota 1 000 tonnu apmērā, kas atvērta, pamatojoties uz Padomes Regulu (EK) Nr. 1149/2002 (4), izteikta ar produkta svaru un Savienības PTO sarakstā nav iekļauta, ar Regulu (ES) 2019/216 tika sadalīta nepareizi. Kvotas apjoms tika kļūdaini samazināts, un tā ir piemērojama no 2021. gada 1. janvāra.
                  
               
                     (5)
                  
                  
                     Ar Eiropas Parlamenta un Padomes Regulu (ES) 2022/111 (5) Regulas (ES) 2019/216 pielikuma A daļa tika grozīta, no sadalīto kvotu saraksta svītrojot rindu, kas attiecas uz tarifa kvotu svaigai, dzesinātai vai saldētai augstākā labuma liellopu gaļai no Paragvajas.
                  
               
                     (6)
                  
                  
                     Īstenošanas regulā (ES) 2020/761 ir jāatjauno sākotnējais apjoms, kas bija noteikts tarifa kvotai ar kārtas numuru 09.4455, kura attiecas uz augstākā labuma liellopu gaļu no Paragvajas.
                  
               
                     (7)
                  
                  
                     Tāpēc Īstenošanas regula (ES) 2020/761 būtu attiecīgi jāgroza.
                  
               
                     (8)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2020/761 VIII pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  Komisijas Īstenošanas regula (ES) 2020/761 (2019. gada 17. decembris), ar ko paredz noteikumus Eiropas Parlamenta un Padomes Regulu (ES) Nr. 1306/2013, (ES) Nr. 1308/2013 un (ES) Nr. 510/2014 piemērošanai attiecībā uz pārvaldības sistēmu tarifa kvotām ar licencēm (OV L 185, 12.6.2020., 24. lpp.).
         
            (3)  Eiropas Parlamenta un Padomes Regula (ES) 2019/216 (2019. gada 30. janvāris) par Savienības PTO sarakstā iekļauto tarifa kvotu sadalījumu pēc Apvienotās Karalistes izstāšanās no Savienības un ar ko groza Padomes Regulu (EK) Nr. 32/2000 (OV L 38, 8.2.2019., 1. lpp.).
         
            (4)  Padomes Regula (EK) Nr. 1149/2002 (2002. gada 27. jūnijs), ar ko atver autonomu kvotu augstākā labuma liellopu gaļas importam (OV L 170, 29.6.2002., 13. lpp.).
         
            (5)  Eiropas Parlamenta un Padomes Regula (ES) 2022/111 (2022. gada 25. janvāris), ar ko groza Regulu (ES) 2019/216 attiecībā uz Savienības tarifa kvotu augstākā labuma liellopu gaļai no Paragvajas (OV L 19, 28.1.2022., 1. lpp.).
      
      
         
            PIELIKUMS
            Īstenošanas regulas (ES) 2020/761 VIII pielikuma tabulā, kas attiecas uz tarifa kvotu ar kārtas numuru 09.4455, rindu “Daudzums kilogramos” aizstāj ar šādu:
            
               
                           “Daudzums kilogramos
                           
                        
                        
                           1 000 000  kg atkaulotas gaļas”